നെയ്‌ല ചോഹൻ

പാകിസ്താൻ അംബാസഡറും കലാകാരിയും നയതന്ത്രജ്ഞയുമാണ് **നെയ്‌ല ചോഹൻ** (ഉറുദു: نائلہ نائلہ, ബദൽ സ്പെല്ലിംഗ് നൈല ചോഹൻ) (ജനനം: മെയ് 6, 1958 പാകിസ്താനിലെ റാവൽപിണ്ടിയിൽ). പരിചയസമ്പന്നയും മുതിർന്ന നയതന്ത്ര അംബാസഡറുമായ ചോഹൻ അഞ്ച് വ്യത്യസ്ത ഭൂഖണ്ഡങ്ങളിലെ എട്ട് വ്യത്യസ്ത പാകിസ്താൻ നയതന്ത്ര ദൗത്യങ്ങളിൽ നേതൃസ്ഥാനം ഏറ്റെടുത്തു.പേർഷ്യൻ, ഫ്രഞ്ച്, സ്പാനിഷ് എന്നിവയുൾപ്പെടെ ഏഴ് ഇന്തോ-യൂറോപ്യൻ ഭാഷകളിൽ പ്രാവീണ്യമുള്ള ഒരു ഹൈപ്പർപോളിഗ്ലോട്ടാണ് നെയ്‌ല ചോഹൻ.

വിരലിലെണ്ണാവുന്ന മറ്റ് നയതന്ത്രജ്ഞരോടൊപ്പം പാകിസ്താന്റെ വിദേശകാര്യ മന്ത്രാലയത്തിന്റെ ഏറ്റവും ഉയർന്ന പദവിയിലേക്ക് ഉയർന്ന നെയ്‌ല ചോഹൻ ആദ്യമായി ഉയർന്ന പദവിയിലുള്ള സ്ത്രീകളുടെ കൂട്ടായ്മയെ പ്രതിനിധീകരിക്കുന്നു.പാകിസ്താന്റെ വിദേശകാര്യ മന്ത്രാലയത്തിൽ ചൈന ഡെസ്‌ക് അറ്റ് പാകിസ്താൻസ് മിനിസ്ട്രി ഓഫ് ഫോറിൻ സർവീസിൽ നയതന്ത്ര ജീവിതം ആരംഭിച്ച അവർ, ബഹുമുഖ സഹകരണത്തിന് മുൻ‌തൂക്കം നൽകിയ ശക്തമായ പാകിസ്താൻ-ചൈന സഖ്യത്തിന്റെ വക്താവായിരുന്നു.പാകിസ്താനിൽ രാസായുധ നിരോധനം സംബന്ധിച്ച കൺവെൻഷൻ നടപ്പാക്കുന്നതിൽ ദേശീയ അതോറിറ്റിയുടെ തലവനായ ആദ്യത്തെ സിവിലിയനും വനിതയുമായ നെയ്‌ല ചോഹൻ ആഗോള രാസായുധ നിരോധനത്തിനും പ്രതിജ്ഞാബദ്ധമാണ്. അർജന്റീനയിലെ ബ്യൂണസ് എയേഴ്സിലെ പ്ലാസ ഡി പാകിസ്താൻ ഉൾപ്പെടെ നിരവധി പാകിസ്താൻ ലാൻഡ്‌മാർക്കുകൾ ആവിഷ്കരിച്ചതോ പുനഃസ്ഥാപിച്ചതോ ആയതിന്റെ ഉത്തരവാദിത്തം അവർക്കാണ്. 1979-ലെ വിപ്ലവത്തിനുശേഷം ഇറാൻ സർക്കാർ ടെഹ്‌റാനിൽ സ്വീകരിച്ച ആദ്യത്തെ വനിതാ വിദേശ നയതന്ത്രജ്ഞയായിരുന്നു അവർ.

നെയ്‌ല ചോഹൻ ഓസ്‌ട്രേലിയയിലേക്ക് പാകിസ്താൻ ഹൈക്കമ്മീഷണറായി സേവനമനുഷ്ഠിച്ചിട്ടുണ്ട്.  അവിടെ ഉഭയകക്ഷി ബന്ധം ഊട്ടിയുറപ്പിക്കാൻ ഊന്നൽ നൽകി. അതിൽ സുരക്ഷ, കാർഷിക, വിദ്യാഭ്യാസ, സാമ്പത്തിക ബന്ധങ്ങൾ വർദ്ധിപ്പിക്കുന്നതിന് മുൻഗണന നൽകി.  മുമ്പ് മിഡിൽ ഈസ്റ്റിലേയും ആഫ്രിക്കയിലേയും പാകിസ്താന്റെ സെക്രട്ടറിയായി സേവനമനുഷ്ഠിച്ചിട്ടുണ്ട്. അതിനുമുമ്പ് അർജന്റീന, ഉറുഗ്വേ, പെറു, ഇക്വഡോർ എന്നിവിടങ്ങളിലെ പാകിസ്താൻ അംബാസഡറായിരുന്നു. അവിടെ പാകിസ്താനും ലാറ്റിനമേരിക്കയും തമ്മിലുള്ള ശക്തമായ ബന്ധത്തിന്റെ വക്താവായിരുന്നു.അവർ ക്വാർഡ്-ഐ-ആസം സർവകലാശാലയുടെയും ഹാർവാർഡ് സർവകലാശാലയിലെ കെന്നഡി സ്‌കൂൾ ഓഫ് ഗവൺമെന്റിന്റെയും പൂർവ്വ വിദ്യാർത്ഥിയാണ്.

നയതന്ത്ര ജീവിതത്തിനപ്പുറം, അംബാസഡർ നെയ്‌ല ചോഹൻ വിഷ്വൽ ആർട്സ് മാധ്യമത്തിലൂടെ വനിതാ അവകാശങ്ങളുടെ ശക്തമായ വക്താവാണ്. കൂടാതെ അവരുടെ കലയുടെ പ്രദർശനങ്ങൾ അഞ്ച് ഭൂഖണ്ഡങ്ങളിൽ നടന്നിട്ടുണ്ട്.അവരുടെ ഏറ്റവും ശ്രദ്ധേയമായ ചിത്രം സഫ്രാൻസ് ആണ്. ഇത് 2002 മുതൽ പാരീസിലെ യുനെസ്കോ ആസ്ഥാനത്ത് സ്ഥിരമായി പ്രദർശിപ്പിച്ചിരുന്നു.

ഓസ്‌ട്രേലിയയിലെ കാൻബെറയിൽ വീട്ടുജോലിക്കാരന് ശമ്പളം കുറച്ചുകൊടുത്തുവെന്നാരോപിച്ച് ഓസ്‌ട്രേലിയൻ സ്റ്റേറ്റ് മീഡിയ ഏജൻസി ഓസ്‌ട്രേലിയൻ ബ്രോഡ്കാസ്റ്റിംഗ് കോർപ്പറേഷനാണ് നെയ്‌ലയെ ആക്രമിച്ചത്.പാകിസ്താൻ ഹൈക്കമ്മിഷൻ ഈ ആരോപണങ്ങളെ നിരാകരിക്കുകയും അവ അടിസ്ഥാനരഹിതവും രാഷ്ട്രീയമായി പ്രചോദിതവുമാണെന്ന് അപലപിക്കുകയും ചെയ്തു.കരാർ ലംഘനത്തിനും തെറ്റായ ആരോപണങ്ങളിൽ അഭയം തേടുന്നതിനായി ആരോപണങ്ങൾ ഉന്നയിച്ചതിനും അംബാസഡർ ചോഹൻ ഇസ്ലാമാബാദ് ഹൈക്കോടതിയിൽ ഷാഹിദ് മഹമൂദിനെതിരെ കേസ് ഫയൽ ചെയ്തു.

## കരിയർ
നെയ്‌ല ചോഹൻ ഓസ്‌ട്രേലിയയിലെ പാകിസ്താന്റെ അംബാസഡറായി സേവനമനുഷ്ഠിച്ചിട്ടുണ്ട്. അവിടെ ഉഭയകക്ഷി ബന്ധം ശക്തിപ്പെടുത്തുന്നതിന് ഊന്നൽ നൽകി. സുരക്ഷ, കാർഷിക, വിദ്യാഭ്യാസ, സാമ്പത്തിക ബന്ധങ്ങൾ വർദ്ധിപ്പിക്കുന്നതിന് മുൻഗണന നൽകി.2014 ഒക്ടോബർ 29 ന് കാൻ‌ബെറയിലെ സർക്കാർ ഭവനത്തിൽ അവർ ഈ ചുമതല ഏറ്റെടുത്തു. ഈ പദവിയിൽ, ഫിജി,  പപ്പുവ ന്യൂ ഗ്വിനിയ, സോളമൻ ദ്വീപുകൾ,  വാനുവാടു എന്നിവയുൾപ്പെടെ പസഫിക് രാജ്യങ്ങളിലേക്കും അവർ അംഗീകാരം നേടിയിട്ടുണ്ട്. 2018 ഏപ്രിലിൽ മെൽബണിൽ പാകിസ്താൻ കോൺസുലേറ്റ് ജനറൽ ഉദ്ഘാടനം ചെയ്തു.
## അവലംബം

## പുറത്തേക്കുള്ള കണ്ണികൾ